Példa a konszolidált éves beszámolóra vonatkozó független könyvvizsgálói jelentésre (nincs melléklet) amennyiben a gazdálkodó a Bizottság (EU) 2019/815 felhatalmazáson alapuló rendelete (2018. december 17.) a 2004/109/EK európai parlamenti és tanácsi irányelvnek az egységes elektronikus beszámolási formátumot meghatározó szabályozástechnikai standardok tekintetében történő kiegészítéséről („ESEF - rendelet”) 3. és 4. cikkében meghatározott követelményeknek megfelelő konszolidált beszámoló készítésére kötelezett, de nem ebben a formában készítette el a beszámolóját és a könyvvizsgáló NEM véleményezi az ESEF rendeletnek való megfelelést.

**FÜGGETLEN KÖNYVVIZSGÁLÓI JELENTÉS**

**Az ABC társaság részvényeseinek/tulajdonosainak [vagy más megfelelő címzettnek]**

**A összevont (konszolidált) éves beszámoló könyvvizsgálatáról készült jelentés**

**Vélemény**

Elvégeztem(ük) az ABC társaság („a Társaság”) és leányvállalatai (együtt a „Csoport”) 20X1. évi összevont (konszolidált) éves beszámolójának könyvvizsgálatát, amely összevont (konszolidált) éves beszámoló a 20X1. december 31-i fordulónapra készített összevont (konszolidált) pénzügyi helyzetre vonatkozó kimutatásból – melyben az eszközök és források egyező végösszege [XXX.XXX] E Ft, a tárgyévi átfogó eredmény [XXX.XXX] E Ft (nyereség/veszteség)-, az ezen időponttal végződő évre vonatkozó összevont (konszolidált) átfogó jövedelemre vonatkozó kimutatásból, összevont (konszolidált) saját tőke változásainak kimutatásából, összevont (konszolidált) cash flow-k kimutatásából, valamint a számviteli politika jelentős elemeinek összefoglalását is tartalmazó összevont (konszolidált) kiegészítő mellékletből áll.

Véleményem(ünk) szerint az összevont (konszolidált) éves beszámoló megbízható és valós képet ad a Csoport 20X1. december 31-én fennálló konszolidált pénzügyi helyzetéről valamint az ezen időponttal végződő pénzügyi évre vonatkozó konszolidált pénzügyi teljesítményéről és konszolidált cash flow-iról a Nemzetközi Pénzügyi Beszámolási Standardokkal – ahogyan azokat az EU befogadta – („EU IFRS-ek”) összhangban, valamint az összevont (konszolidált) éves beszámoló minden lényeges vonatkozásban a számvitelről szóló 2000. évi C. törvény (a továbbiakban: „számviteli törvény”) EU IFRS-ek szerint összeállított összevont (konszolidált) éves beszámolóra vonatkozó kiegészítő követelményeinek megfelelően készült.

**A vélemény alapja**

*[a vonatkozó standard figyelembe vételével a könyvvizsgáló/könyvvizsgáló cég által kidolgozott szöveg]*

**Kulcsfontosságú könyvvizsgálói kérdések**

*[a vonatkozó standard figyelembe vételével a könyvvizsgáló/könyvvizsgáló cég által kidolgozott szöveg]*

**Egyéb kérdések – ESEF jogszabályi meg nem felelés[[1]](#footnote-1)**

A Társaság vezetése felelős a Bizottság (EU) 2019/815. (2018. december 17.) rendelete („ESEF-rendelet”) 3. és 4. cikkében meghatározott követelményeknek megfelelő formátumú összevont (konszolidált) éves beszámoló prezentálásáért. Mivel a Társaság összevont (konszolidált) éves beszámolója nem digitális fájlban került prezentálásra, mint ahogy azt az ESEF-rendelet előírta, így könyvvizsgálatunk nem a digitális fájl ember által olvasható tartalmára terjedt ki, hanem a mellékelt összevont (konszolidált) éves beszámolóra.

**Egyéb információk: Az üzleti jelentés**

Az egyéb információk a (Cégnév) 20X1. évi konszolidált üzleti jelentéséből állnak (a továbbiakban: „üzleti jelentés”). A vezetés felelős az üzleti jelentésnek a számviteli törvény, illetve egyéb más jogszabály vonatkozó előírásaival összhangban történő elkészítéséért. A független könyvvizsgálói jelentésem(ünk) „Vélemény” szakaszában az összevont (konszolidált) éves beszámolóra adott véleményem(ünk) nem vonatkozik az üzleti jelentésre.

Az összevont (konszolidált) éves beszámoló általam(unk) végzett könyvvizsgálatával kapcsolatban az én (a mi) felelősségem(ünk) az üzleti jelentés átolvasása és ennek során annak mérlegelése, hogy az üzleti jelentés lényegesen ellentmond-e az összevont (konszolidált) éves beszámolónak vagy a könyvvizsgálat során szerzett ismereteimnek(inknek), vagy egyébként úgy tűnik-e, hogy az lényeges hibás állítást tartalmaz. Ha az elvégzett munkám(nk) alapján arra a következtetésre jutok(unk), hogy az egyéb információk lényeges hibás állítást tartalmaznak, kötelességem(ünk) erről és a hibás állítás jellegéről jelentést tenni.

A számviteli törvény alapján az én (a mi) felelősségem(ünk) továbbá annak megítélése, hogy az üzleti jelentés a számviteli törvény, illetve egyéb más jogszabály vonatkozó előírásaival összhangban van-e, és erről, valamint az üzleti jelentés és az összevont (konszolidált) éves beszámoló összhangjáról vélemény nyilvánítása.

*[Ha nincs egyéb más jogszabály, amely további tartalmi követelményeket ír elő az üzleti jelentésre:*

Véleményem(ünk) szerint a (Cégnév) 20X1. évi üzleti jelentése minden lényeges vonatkozásban összhangban van a (Cégnév) 20X1. évi összevont (konszolidált) éves beszámolójával és a számviteli törvény vonatkozó előírásaival. Mivel egyéb más jogszabály a Társaság számára nem ír elő további tartalmi követelményeket az üzleti jelentésre, ezért e tekintetben nem mondok(unk) véleményt.

Az üzleti jelentésben más jellegű lényeges ellentmondás vagy lényeges hibás állítás sem jutott a tudomásom(unk)ra, így e tekintetben nincs jelentenivalóm(nk).

**A vezetés és az irányítással megbízott személyek felelőssége az összevont (konszolidált) éves beszámolóért**

A vezetés felelős az összevont (konszolidált) éves beszámoló elkészítéséért és valós bemutatásáért az EU IFRS-ekkel összhangban, valamint a számviteli törvény EU IFRS-ek szerint összeállított összevont (konszolidált) éves beszámolóra vonatkozó kiegészítő követelményeivel összhangban történő elkészítéséért, valamint az olyan belső kontrollokért, amelyeket a vezetés szükségesnek tart ahhoz, hogy lehetővé váljon az akár csalásból, akár hibából eredő, lényeges hibás állításoktól mentes összevont (konszolidált) éves beszámoló elkészítése.

Az összevont (konszolidált) éves beszámoló elkészítése során a vezetés felelős azért, hogy felmérje a Csoportnak a vállalkozás folytatására való képességét és az adott helyzetnek megfelelően közzétegye a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló számvitel összevont (konszolidált) éves beszámolóban való alkalmazásáért, azt az esetet kivéve, ha a vezetésnek szándékában áll megszüntetni a Csoportot vagy beszüntetni az üzletszerű tevékenységet, vagy amikor ezen kívül nem áll előtte más reális lehetőség.

Az irányítással megbízott személyek felelősek a Csoport pénzügyi beszámolási folyamatának felügyeletéért.

**A könyvvizsgáló összevont (konszolidált) éves beszámoló könyvvizsgálatáért való felelőssége**

*[a vonatkozó standard figyelembe vételével a könyvvizsgáló/könyvvizsgáló cég által kidolgozott szöveg]*

**Jelentés egyéb jogi és szabályozói követelményekről**

*[a vonatkozó standard figyelembe vételével a könyvvizsgáló/könyvvizsgáló cég által kidolgozott szöveg]*

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cégszékhelye

Nyilvántartási szám

1. A könyvvizsgálónak ilyen esetben a 250. témaszámú könyvvizsgálati standard „A jogszabályok és szabályozások figyelembevétele a pénzügyi kimutatások könyvvizsgálatánál” valamint az IESBA Etikai Kódex 360. fejezete „Válaszadás jogszabályoknak és szabályozásoknak való meg nem felelésre” vonatkozó előírásait is meg kell fontolnia [↑](#footnote-ref-1)